Source: http://www.finlex.fi/fi/laki/alkup/1987/19871093
Timestamp: 2019-11-19 04:51:16+00:00
Document Index: 12559262

Matched Legal Cases: ['§89', '§89', '§91', '§92', '§115', '§ 119', '§123', '§124', '§124', '§124', '§126', '§139', '§140', '§141']

Asetus peruskouluasetuksen muuttamisesta 1093/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 1093/1987
1093/1987
kumotaan 12 päivänä lokakuuta 1984 annetun peruskouluasetuksen (718/84) 87 §:n 2 momentti, 108§:n 2 momentti ja 120§,
muutetaan 89, 91 ja 92§, 115§:n 5 momentti, 119 ja 124§, 139§:n 1, 2 ja 5 momentti ja 140§ sekä
lisätään asetukseen uusi 89 a, 89 b, 123 a, 124 a, 124 b, 124 c ja 126 a§ sekä 141§:n 1 momenttiin uusi 4 a kohta seuraavasti:
Jollei kunnanhallitus voi siirtää vakinaista opettajaa peruskoululain 56, 56 a ja 56 b§:ssä tarkoitetulla tavalla samassa kunnassa avoinna olevaan peruskoulun opettajanvirkaan, sen tulee ilmoittaa opettaja kouluhallitukselle toisen kunnan peruskoulun opettajanvirkaan siirtämistä varten. Painavasta syystä kunnanhallituksen tulee ilmoittaa kouluhallitukselle myös opettaja, jonka virka lakkautetaan ja joka sitä pyytää, siirrettäväksi toisen kunnan peruskoulun opettajanvirkaan, vaikka omassa kunnassa on peruskoulun opettajanvirka avoinna. Kunnanhallituksen tulee liittää ilmoitukseen kouluhallituksen määräämä selvitys opettajasta sekä sellaisista viroista, joihin opettaja voitaisiin omassa kunnassa siirtää.
Jollei kouluhallitus voi siirtää vakinaista opettajaa peruskoululain 56 ja 56 a§:ssä tarkoitetulla tavalla toiseen peruskoulun opettajanvirkaan, kouluhallituksen tulee ilmoittaa opettaja takaisin siihen kuntaan, josta ilmoitus opettajan siirtämiseksi on tehty, siirrettäväksi tämän kunnan muun oppilaitoksen virkaan taikka muuhun hänelle soveltuvaan virkaan. Jollei opettajaa voida siirtää viimeksi mainittuihinkaan virkoihin, kouluhallituksen tulee, saatuaan kunnalta tästä tiedon, ryhtyä toimenpiteisiin opettajan siirtämiseksi muuhun peruskoululain 56§:n 2 momentissa mainittuun virkaan.
Mitä edellä tässä pykälässä on säädetty opettajasta, on soveltuvin osin voimassa vakinaisesta rehtorista ja oppilaskodinhoitajasta.
Viranhaltija, joka on 2 momentin nojalla siirretty virkaan, jonka kelpoisuusvaatimuksia hän ei täytä, on oikeutettu pysymään siinä asianomaista virkasuhdetta koskevien säännösten mukaisesti.
Ennen kuin viranhaltijan siirtämisestä saman tai muun kunnan peruskoulun virkaan tehdään päätös, viranomaisen on varattava, mikäli siirrettävä viranhaltija sitä pyytää, asianomaiselle pääluottamusmiehelle tai luottamusmiehelle tilaisuus tulla kuulluksi.
Kun kouluhallitus on ilmoittannut valtiokonttorille peruskoulun viranhaltijan sijoitettavaksi valtion virkaan, valtiokonttorin tulee ryhtyä viranhaltijan sijoittamiseksi tarvittaviin toimenpiteisiin. Valtiokonttorilla on viranhaltijan sijoittamista varten oikeus ryhtyä soveltuvin osin samoihin toimenpiteisiin kuin valtion virkamiesten uudelleen sijoittamisesta annetussa asetuksessa (725/87) säädetään.
Peruskoulun virkojen lakkauttamista ja viranhaltijain toiseen virkaan siirtämistä ja nimittämistä sekä viranhaltijain jatko- ja täydennyskoulutusta sekä uudelleen koulutusta koskevissa asioissa toimii neuvoa antavana elimenä valtioneuvoston kolmeksi vuodeksi kerrallaan asettama neuvottelukunta.
Kouluhallitus ja ammattikasvatushallitus voivat peruskoululain 58 b§:ssä tarkoitetun viran vakinaisena haltijana olleen henkilön nimittämistä varten enintään lukuvuodeksi kerrallaan määrätä, että niiden alaisen yhden tai useamman kunnan taikka kuntainliiton oppilaitoksen tietynlaisia avoimia virkoja ei saa julistaa haettavaksi eikä täyttää pysyvästi eikä väliaikaisesti ilman kouluhallituksen tai ammattikasvatushallituksen lupaa.
Korvausta peruskoululain 70 §:n 2 momentissa tarkoitetuista kustannuksista haetaan siltä lääninhallitukselta, joka on määrännyt viranhaltijan tarkastuksiin tai tutkimuksiin.
Peruskoululain 91 §:ssä tarkoitettua muuttokustannusten korvausta haetaan kouluhallitukselta.
Viranhaltijan siirtämistä koskevaan kouluhallituksen ja ammattikasvatushallituksen päätökseen ei saa hakea muutosta valittamalla. Kouluhallituksen ja ammattikasvatushallituksen päätökseen, joka koskee peruskoulun viranhaltijan siirtämistä saman tai muun kunnan peruskoulun virkaan taikka peruskoululain 58 b§:ssä tarkoitetun viran vakinaisena haltijana olleen henkilön nimittämistä keskusviraston alaisen oppilaitoksen virkaan, saa kuitenkin hakea muutosta valittamalla korkeimpaan hallinto-oikeuteen.
Kouluhallituksen päätökseen, jolla on ratkaistu koululautakunnan päätöksestä tehty valitus, ei saa hakea muutosta valittamalla, paitsi jos päätös koskee peruskoulun viranhaltijan tai tuntiopettajan irtisanomista tai kurinpitoa.
4 a) viranhaltijalle tai tuntiopettajalle myönnettävää virkavapautta tai vapautusta tehtävän suorittamisesta;
89 §89 a §89 b §91 §92 §115 § 119 §123 a §124 §124 a §124 b §126 a §139 §140 §141 §